  Майя Бывальцева Ижкарысь Шор площадьлэн люкетсэ кенерен котыртӥзы. Пушкинской ульчаысен котырес фонтан дорозь нокинэ уг лэзё. Ку йылпумъялозы тупатъян ужъёсты, ивортодэтъя «Удмуртия» агентстволы Удмуртилэн тӧроез Ярослав Семёнов вераз. Подрядчиклэн ужез секытгес луиз. Малы ке шуоно нырысь ик шекъёсты палэнтыны кулэ, собере ужез азьланьтыны. Милям дыр пусъемын – 2019-тӥ ар. Нырысетӥ но кыкетӥ люкетъёсъя ужъёс лэсьтэмын луыны кулэ Ярослав Семёнов, Удмуртиысь кивалтэтлэн тӧроезКылем арын ЦУМ палан выль брусчатка тыризы. Толалтэ со интыез котыртӥзы. Али пилиськемъёс шараяськизы. Подрядчик ас чотаз ваньзэ тупатыны кулэ, собере гинэ мукет люкетаз ужъёсты кутскыны. Вань подрядчик, кудӥз ужъёсты нуиз. Ужлэн ӟечлыкез пумысен юанъёс вань. Шекъёсты палэнтыны косэмын. Подрядчик вань тырмымтэосты одно ик палэнтыны кулэ. Мукет амал ӧвӧл Ярослав Семёнов, Удмуртиысь кивалтэтлэн тӧроезШекъёсты палэнтон борды подрядчик куазь ялан нольлэсь шуныт луэм бере кутскоз. Но али ини кенер сьӧрын техника но ужасьёс вань. Лэсьто сое, мае куазь сётэ. Куарусёнозь интылэсь бадӟым люкетсэ выльдыны кулэ. Ваньзэ вылӥ ӟечлыкен лэсьтоно, сотэк нош ик ваньзэ выльысь тупатъяно луоз. Крезьгуро фонтанэз сэрттӥзы ни Фото: Руслан Нуриахметов © udmurt.media Азьвылгес веразы вал, Шор площадез быдэсак выльдон ужъёсты 19-тӥ куарусёнлы йылпумъяны кулэ шуыса. Со нуналэ Ижкарын Пыӵал тӥрлык поттӥсьлэсь нуналзэ пусъёзы. Тодэ вайытом, лэсьтӥськон ужъёсты 2018-тӥ арын 21-тӥ куартолэзе кутскизы.  Нош Карлэсь нуналзэ таяз арын Иж тыметлэн ярдураз ортчытозы, праздник ужрадъёс Удмуртилэн шоркараз куинь нунал мынозы. Тегъёс: Ижкар Удмуртия тупатъянужъёс лэсьтськон ЯрославСемёнов Шорплощадь  